Nyeste Skilderie af Kiøbenhavn, 1810-07-24
Mariboe, d. 19 Julii. J Gaar indbragtes til nærmere Undersøgelse et americansk Coffardie-Skib til Enehøies Batterie. Efter Forlydende skal det være lastet med Caffe, Sukker og Rom. - Paa sidste Nyekjøbings Marked, bleve en stor Mængde Heste falbudne. Alle ville sælge, men ingen kjøbe, da Prangerne holdte dem i en alt for stor Priis. De Heste, der paa Odensee Marked vare indkjøbte i dyre Domme, bleve des aarsag ikke solgte, saa at Prangerne maatte drage bort med mislykket Speculation. - J Mariboe Arrest sidde nu 2de Tyvs=Arrestantere. Et Par Ender betales nu med 1 Rdlr., 1 Td. Hvede med 11 1/2 Rdlr. - For nogen Tid siden vare nogle Ondskabsfulde saa dumdristige at skiære Rumperne af 11 Heste i Rasted. Hovedmanden er paagreben, sidder arresteret i Saxkøbing og er lovligen tiltalt. - Det kgl. danske Cancellie har under 19de dennes tilskrevet Hs. H. Hr. Stiftamtmanden saaledes: "Da det er bragt i Erfaring, at de i afvigte Vinter til Udrederne hjemsendte nationale Heste paa nogle Steder ere blevne slet rygtede og pleiede, saa skulde man efter allerhøieste befaling tjenstligst anmode Hr. Kammerherren om, behageligen at ville tilkjendegive samtlige Heste-Udredere, at de have at sørge for, at de til den kgl. Tjeneste udtagne Heste, naar de ere hjemme hos dem, blive holdte i god og forsvarlig Stand, da Udrederne i modsat Fald ville blive dragne til Ansvar for Hestenes slette Behandling. Marstrands Pedalharper. - For noget over et Aar siden anlagde Hr. Mechanicus, Marstrand her i Staden en Fabrik af Pedalharper, der vandt alle Kienderes bifald. Af en saa dannet, saa nidkiær og saa flittig Mechanicus kunde ogsaa Harpen vente Forbedringer, saa meget meer, da det fornemmelig er Lyst og Forkjærlighed, for dette Jnstrument, der har bevæget ham til at lægge sig efter Kundskab om dets Construction. Hans Harper have en særdeles god Tone baade i Henseende til Klaphed og Fyldighed; den udvortes Form behager Øiet, og ved den Mechanisme, der i Forbindelse med Pedalerne frembringer de halve Toner, har Hr. Marstrand anbragt den nye Forbedring, som ikke findes ved de Franske eller Engelske Erardske Harper, endskjøndt den i Hovedsagen, d. er i Maaden hvorpaa den virker paa Harpens Strenge, ligner de Erardske Harpers Mechanismus, der hidtil med Rette er anseet som den bedste. Marstrands Forbedring bestaaer deri, at enhver enkelt af de Gafler, som gribe Strængen imellem sine 2de Grene, naar Pedalen antrædes, kan, formedelst en Skrue gjøres uafhængende af Mechanismen, og saaledes stilles, at den efter Behag kan virke meer eller mindre paa Strengen. - Paa de forommeldte Erardske Harper er Gaflernes Bevægelse engang bestemt, og en enkelt Gaffels Stilling kan der ikke forandres, uden at den øvrige med den i Forbindelse værende Gafler tillige forandres. Naar det nu indtræffer, at en Gaffel, paa et eller andet Sted af Harpen, griber enten for lidet eller for meget paa Strengen, hvilket letteligen skeer, naar Mechanismen ved Brugen bliver nogensteds lidt forslidt eller naar en ny Streng ikke har nøiagtig samme Tykkelse, som den Stræng havde, hvorefter Gaflernes Bevægelse engang var afmaalt, saa kan dette saare vanskeligen rettes paa Erards Harper. Ved Marstrands Indretning derimod kan slige indløbende Feil strax rettes af Enhver. - Hr. Marstrand har hidindtil leveret en saadan Harpe for 400 Rdlr., d. c. ei fulde 100 Rdlr. Species, en saare billig Priis for et saa fuldkomment Jnstrument. Derfor have ogsaa altid flere Harper været bestilte hos Marstrand, end han har kunne overkomme. J dette Øieblik ere 8 Stykker i Arbeide, men rigtig nok kan han ikke drive Fabrikationen med al den Kraft, han selv ønsker. Hovedaarsagen er den daglig tiltagende Mangel paa gode Arbeidere. Men naar denne engang er bleven afhjulpen, kan man med Sikkerhed antage, at Hr. Marstrand ei allene vil forsyne Fædrenelandet med dette yndede Jnstrument, men at endog disse danske Harper vil ved deres større Fuldkommenhed og billige Priser faae Indgang hos Fremmede og søges frem for andre, der hidindtil holdtes for de bedste.